दरअसल, करण के इस शो में रानी अपनी फिल्म हिचकी को प्रमोट करने आई थीं लेकिन जब वह वहां पर आई तो करण ने उन्हें याद दिलाई कि जिस स्टेज पर वह बेटी के पैदा होने के बाद पहली बार आई हैं वो स्टेज 17 साल पहले उनकी एक फिल्म का है, जहां पर उनकी ढेरों यादें जिंदा हैं। उसके बाद रानी और करण ने उन पलों को याद किया और वहां मौजूद लोगों को उसके बारे में बताया। रानी ने बताया कि उस दिन शावा-शावा को शूट करते समय करण काफी नर्वस थे क्योंकि वह बॉलीवुड के किंग खान और महानायक को एक साथ कैमरे पर शूट कर रहे थे। उनके बीच में मैं फंस गई थीं, इसलिए करण बार-बार मुझे ही कुछ न कुछ बोले जा रहे थे। आपको बता दें कि रानी और करण ने एक साथ कई फिल्में की हैं और बॉलीवुड में इन दोनों की दोस्ती काफी पक्की है।